Муса Җәлил музей-фатирында халык шагыйре Фәнис Яруллинга багышланган чара узды 

	Бүген Муса Җәлил музей-фатиры каршында эшләп килүче «Кызыл ромашка» клубының «Мин тормышка гашыйк...» дип исемләнгән чираттагы утырышы узды. Ул Республикабызның Муса Җәлил исемендәге премиясе лауреаты, Татарстанның атказанган мәдәният хезмәткәре, Халыклар Дуслыгы ордены кавалеры, Татарстан Республикасының халык шагыйре Фәнис Яруллинга багышланды.	 Фәнис Яруллин... Бу исемне ишетүгә күз алдына явыз язмыш ихтыярына бирешмичә яшәргә, көрәшергә, иҗат итәргә көч тапкан мәгърур шәхес килеп баса. Уздырылачак чараның максаты - шагыйрьнең иҗатын пропагандалау, китапка мәхәббәт тәрбияләү, әдипнең язмышы мисалында тормышны яратырга, авырлыкларга бирешмәскә өйрәтү.

Фәнис Яруллин – күп кырлы иҗат кешесе. Ул – шагыйрь, прозаик, драматург, журналист, ике дистәгә якын шигырь һәм проза китаплары авторы. Анын үзенчәлекле юмор белән сугарылган, заманча, оптимистик хикәяләре, тормышчан повестьлары, лирик, юмористик шигырьләре төрле буын китап укучыларын үзенә җәлеп итә.

Чарада Фәнис Яруллин турында истәлекләр сөйләнеп, иҗатына кыскача күзәтү ясалды. Шулай ул аның шигырьләре һәм популяр җырлары яңгырады. 
	---	
Милли Музей

	№ --- | 27.09.2023	


